ટેક્ષી નાણાવટી હોસ્પિટલના પ્રાંગણમા દાખલ થઇ. અને અંબરની યાદોની મુસાફરી કરતી ધરા આખરે એની મંજિલ સુધી આવી પંહોચી. ધરાએ ટેક્ષી ભાડું ચુકવ્યું. અને એની આંખો સામે નાણાવટી હોસ્પિટલનું મોટું બોર્ડ અને એની ઉંચી ઈમારત તરવરવા લાગી. એ અંદર દાખલ થઇ. કેટ-કેટલીય પબ્લિક આમથી તેમ ફરી રહી હતી. કેટલાય ના ચેહરા પર રાતનો ઉજાગરો કર્યા બાદ સવારની ચાનો આનંદ સાફ વર્તાતો હતો. તો કોઈના ચેહરા પર સ્વજનોની ચિંતા ના ભાવ છલકતા હતા.